Manq'añanak kunayman tuqinakan irnaqirinakarux luqtawayapxi
El Alto markan irpirinakax jichhurux kunayman tuqinakan irnaqasin jakasir markachirinakaruw manq'añanak luqtawayapxi. Jichhurunak jupanakax pisin jikxatasipkipana.
Markasanx kunayman tuqinakan irnaqasinaw qullqisit manq'añanakatak jalaqt'ayasisin jakastanxa. Juchhurunakanx uka ñanqha usu coronavirus markasan ñanqhachkipanx utjawin sitxasiñaruw mantawaytana, ukhaman uka usux jan piyatatañapataki. Ukhamakipanx waljaniw jan qullqin jikxatasiwayxtanxa jan irnaqat utjatapata.
Ukakipanx El Alto markanx jichhurux manq'añanak inak luqtawayapxi. Kawkir markachirinakatix payasitus, yatiyirinaka, ñik'utanak khuchhurinaka juk'amp tuqinakan irnaqirinakaruw luqtawayapxi.
ayr_Latn ayr_Latn ayr_Latn ayr_Latn